ಹಿತ್ತಾಳೆ ಒತ್ತಡದಿಂದ ಉಂಟಾಗುವ ಕಿಲುಬುಗಟ್ಟುವಿಕೆಯೊಂದಿಗೆ ಬಿರುಕುಬಿಡುವ ವಿಶೇಷವಾಗಿ ಅಮೋನಿಯಾ ಅಥವಾ ಅಮೋನಿಯಾವನ್ನು ಹೊಂದಿರುವ ಅಥವಾ ಬಿಡುಗಡೆ ಮಾಡುವ ವಸ್ತುಗಳಿಂದ ಸಮಸ್ಯೆಗೆ ಪಕ್ಕಾಗುವ ಸಾಧ್ಯತೆಯನ್ನು ಹೊಂದಿದೆ. 1920ರ ದಶಕದಲ್ಲಿ ಭಾರತೀಯ ಸೇನೆಯು ಬಂದೂಕು ಸಾಮಗ್ರಿಗಳಿಗೆಂದು ಬಳಸುತ್ತಿದ್ದ ಹಿತ್ತಾಳೆ ತೋಟಾಗಳ ಪೆಟ್ಟಿಗೆಯಲ್ಲಿ ಇದು ಮೊದಲಿಗೆ ಪತ್ತೆಯಾದಾಗ ಕೆಲಕಾಲದ ಮಟ್ಟಿಗೆ ಇದನ್ನು ಋತುಆಧಾರಿತ ಬಿರುಕುಬಿಡುವಿಕೆ ಎಂದು ಕರೆಯಿಸಿಕೊಂಡಿತ್ತು. ಬಂದೂಕನ್ನು ಚಲಾಯಿಸಿದಾಗ ಉಂಟಾಗುವಷ್ಟು ಒತ್ತಡವನ್ನೂ ಪೆಟ್ಟಿಗೆಯು ತಡೆಯಲಾಗದಷ್ಟು ದುರ್ಬಲವಾಗಿದ್ದರೆ ಈ ಪೆಡಸು ಬಿರುಕುಗಳು ಗಮನಾರ್ಹ ಪ್ರಮಾಣದ ಅಪಘಾತಗಳಿಗೆ ಕಾರಣವಾಗಬಲ್ಲವು. ತಯಾರಿಕೆಯ ಸಮಯದಲ್ಲಿ ಹೆಚ್ಚಿನ ಶೇಷಗಳಿಂದಾಗುವ ಒತ್ತಡ ಹಾಗೂ ತಂಪು ಪದರ ರಚನೆ ಹಾಗೂ ಇವುಗಳೊಂದಿಗೆ ವಾತಾವರಣದಲ್ಲಿನ ಅಮೋನಿಯಾ ಅಂಶಗಳಿಂದಾಗುವ ರಾಸಾಯನಿಕ ದಾಳಿ ಇವುಗಳಿಗೆ ಪ್ರಮುಖ ಕಾರಣ. ತೋಟಾಗಳನ್ನು ಒಟ್ಟಾಗಿ ದಾಸ್ತಾನು ಮಾಡಿಡಲಾಗುತ್ತದೆ ಹಾಗೂ ಇಂತಹಾ ಸಮಯದಲ್ಲಿ ಬೇಗೆಯ ಬೇಸಿಗೆಯ ತಿಂಗಳುಗಳಲ್ಲಿ ಅಮೋನಿಯಾ ಸಾರವು ವರ್ಧಿಸಿ ಪೆಡಸು ಬಿರುಕುಗಳು ಮೂಡಲು ಅವಕಾಶ ಮಾಡುತ್ತವೆ. ಪೆಟ್ಟಿಗೆಗಳನ್ನು ತಾಪಾನುಶೀತನ ಪ್ರಕ್ರಿಯೆಗೊಳಪಡಿಸಿ ತೋಟಾಗಳು ಬೇರೆಡೆ ಶೇಖರಿಸಿಡುವ ಮೂಲಕ ಈ ಸಮಸ್ಯೆಯನ್ನು ಬಗೆಹರಿಸಲಾಯಿತು.


ಹಿಂದಿನ ತಾಮ್ರ ಸತು/ಸತುವು ಮಿಶ್ರಲೋಹಗಳು
ಋತು ಆಧಾರಿತ ಬಿರುಕುಬಿಡುವಿಕೆ
ಇತಿಹಾಸ
ರೋಮನ್‌ ವಿಶ್ವದಲ್ಲಿ ಹಿತ್ತಾಳೆ ತಯಾರಿಕೆ